OpenLLM-France/wikimedia huggingface dataset:
# Terézia Mora

Terézia Mora (Sopron, 5 de febrer de 1971) és una escriptora, guionista i traductora hongaresa.

## Biografia

Mora va néixer a Hongria i es va mudar a Berlín després dels canvis polítics a Hongria el 1990. Va estudiar filologia hongaresa i art dramàtic a la Universitat Humboldt de Berlín, i es va formar com a guionista a la Deutsche Film- und Fernsehakademie Berlin.
Tota la seva obra està escrita en alemany i ha traduït també obres hongareses. La seva labor literària ha estat reconeguda i guardonada en nombroses ocasions.

## Premis

* Premi Ingeborg Bachmann el 1999
* Premi Franz Nabl el 2007
* Premi Adalbert-von-Chamisso el 2010, un dels premis més importants en el marc de la literatura intercultural en llengua alemanya.
* Premi Deutscher Buchpreis el 2013, premi a la millor novel·la en llengua alemanya.
* Premi Georg Büchner el 2018, el més important reconeixement a l'obra completa en llengua alemanya.

## Obra
### Prosa

* Seltsame Materie, 1999, ISBN 3-498-04471-0.
* Alle Tage, 2004, ISBN 3-630-87185-2.
* Der einzige Mann auf dem Kontinent, Luchterhand Literaturverlag, Múnic, 2009, ISBN 3-630-87271-9.
* Das Ungeheuer, Luchterhand Literaturverlag, Múnic, 2013, ISBN 3-630-87365-0.
* Die Liebe unter Aliens, Erzählungen. Luchterhand Literaturverlag, Múnic, 2016, ISBN 978-3-630-87319-0.
* Auf dem Seil, Roman. Luchterhand Literaturverlag, Múnic 2019, ISBN 978-3-630-87497-5

### Guions

* Die Wege des Wassers in Erzincan, film, 30 min (1998)
* Boomtown/Am Ende der Stadt, film, 30 min (1999)
* Das Alibi, film, 90 min (2000)

### Obres de teatre

* So was in der Art (2003)

### Obres radiofòniques

* Miss June Ruby (2006)

### Assaig

* Über die Drastik, in: BELLA triste Nr. 16 (2006)

### Traduccions

* Harmonia Caelestis, Péter Esterházy (2001)
* Minutennovellen, István Örkény (2002)
* Die letzte Fenstergiraffe, Péter Zilahy (2004)
* Meines Helden Platz, Lajos Parti Nagy (2005)
* Flucht der Prosa in Einführung in die schöne Bibliographie, Péter Esterházy (2006).

## Bibliografia

* Tobias Kraft: Literatur in Zeiten transnationaler Lebensläufe. Identitätsentwürfe und Großstadtbewegungen bei Terézia Mora und Fabio Morábito. Magisterarbeit, Universitat de Potsdam 2007.
* Aurora Distefano: Körper und Geschlecht – Überlegungen zur Identitätsproblematik in Terézia Mores Roman 'Alle Tage'. In: Schlicht, Corinna (ed.) Genderstudies in donin Geisteswissenschaften. Beiträge aus den Literatur, Cinema i Lingüística. Duisburg: Universitätsverlag Rhein-Ruhr, 2010. p. 89-104. ISBN 978-3-940251-70-1.

## Referències

* ↑ «Escapar de la alteridad». Goethe Institut. [Consulta: 14 maig 2020].
* 1 2 «Terézia Mora Department of German» (en anglès). german.sllf.qmul.ac.uk. [Consulta: 3 juliol 2018].
* ↑ Valera, Ana Rosa Calero «El premio Adalbert von Chamisso y la literatura 'de la emigración' en lengua alemana» (en castellà). Extravío: revista electrónica de literatura comparada, 5, 2010. ISSN: 1886-4902 [Consulta: 3 juliol 2018].
* ↑ «Literatura con nombre de mujer». [Consulta: 3 juliol 2018].
* ↑ «Terezia Mora recibe el premio literario más importante en lengua alemana». [Consulta: 3 juliol 2018].
# Nikolàievski 2-i

Nikolàievski 2-i (en rus: Николаевский 2-й) és un poble (una khútor) de l'óblast de Rostov, a Rússia, segons el cens rus del 2010 tenia 978 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Novíkovo

Novíkovo - Новиково (rus) - és un poble de l'óblast de Bélgorod, a Rússia. El 2010 tenia 51 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Nový zámok

El castell Nový zamok (literalment, "Castell nou") és un castell de Banská Štiavnica a Eslovàquia.
Juntament amb el Starý zámok ("castell vell") forma part del conjunt històric de Banská Štiavnica, que va ser declarat Patrimoni de la Humanitat per la Unesco el 1993.

## Història

Nový zamok és un monument cultural nacional. És una edificació d'arquitectura renaixentista de sis pisos amb quatre baluards. Va ser construït entre 1564 i 1571 com una torre de vigilància durant les guerres otomanes a Europa. A causa de la seva posició dominant, va ser també utilitzat com a rellotge de la ciutat donant l'hora, la qual anunciaven, cada quart d'hora, amb una trompeta.

## Actualitat

Existeix una exposició permanent en el quart pis del castell nomenada «Guerres contra Turquia a Eslovàquia». L'últim pis ofereix una vista panoràmica de Banská Štiavnica i els seus voltants.

## Referències

* ↑ «Historic Town of Banská Štiavnica and the Technical Monuments in its Vicinity» (en anglès). [Consulta: 12 desembre 2016].
* ↑ «Història». Muzeum.sk. Arxivat de l'Muzeum.sk original el 2007-07-31. [Consulta: 12 desembre 2016].
# Novítskoie

Novítskoie (en rus: Новицкое) és un poble del krai de Primórie, a l'Extrem Orient de Rússia, que en el cens del 2010 tenia 1.485 habitants. Pertany al districte rural de Partizanski.

## Referències

* ↑ Официальный сайт администрации Партизанского района
* ↑ Официальный сайт администрации Новицкого сельского поселения
# Oligostachyum

Oligostachyum és un gènere de bambús de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Oligostachyum breviligulatum
* Oligostachyum oedogonatum
* Oligostachyum lubricum
* Oligostachyum paniculatum
* Oligostachyum scabriflorum
* Oligostachyum scopulum
* Oligostachyum shiuyingianum
* Oligostachyum sulcatum
# Octo Octa

Maya Bouldry-Morrison, més coneguda pel seu nom artístic Octo Octa, és una productora de música house i dj estatunidenca amb seu a Brooklyn.
L'any 2016, Bouldy-Morrison va fer efectiu el seu canvi de gènere, convertint-se en una de les primeres artistes en presentar-se com a transgènere després d'haver guanyat popularitat com a punxadiscos de música electrònica i, per tant, en experimentar amb èxit la transició de gènere.

## Trajectòria musical

Octo Octa reconeix la influència dels discos clàssics de Warp Records, IDM, drum and bass, i del segell discogràfic de Los Angeles, Tigerbeat6, i afirma haver-se inspirat en l'artista trans DJ Sprinkles (aka Terre Thaemlitz).
Mentre estudiava a la Universitat de New Hampshire, va formar la banda de ball Horny Vampyre amb el seu amic Jeremy, tot i que ja utilitzava el sobrenom Octo Octa per a la seva música experimental. Les seves produccions inicials en solitari se situaren dins dels gèneres de l'IDM i el breakcore, i no fou fins al final de la seva carrera universitària que va començar a produir l'estil de música house pel qual és coneguda.
El seu primer llançament, l'EP Let Me See You (2011), va sortir a través de 100% Silk, el subsegell de la discogràfica Not Not Fun Records. Des de llavors ha publicar diversos treballs com l'EP Where Did You Go / Through the Haze (2014) amb Argot, More Times EP (2015) amb el segell alemany Running Back i Further Trips (2015) amb Deepblak. Els seus primers tres discos els publicà 100% Silk.

## Imatge pública

Tot i que va començar a ser transgènere l'any 2016, explica que aquest procés va començar el 2012, quan va llegir un article a la revista Rolling Stone sobre Laura Jane Grace, la cantant d'Against Me!, la qual és també transgènere.

## Discografia
### Àlbums

* Where Are We Going? HNYTRX, 2017, HNY-015
* Between Two Selves 100% Silk, 2013, SILK046
* LA Vampires 100% Silk, 2012, SILK031
* Rough, Rugged, And Raw 100% Silk, 2011, SILK025

### 12" i EP

* My Feelings Toward You Love Notes, 2017, LVNO-09
* Where Are We Going? HNYTRX, 2017, HNY-015
* Further Trips Deepblak, 2015, DBR-V026
* Requiem For The Body Stays Underground It Pays, 2015, SUIT 8
* More Times Running Back, 2015, RB052
* Where Did You Go/ Through the Haze Argot, 2014, ARGOT 009
* Cause I Love You 100% Silk, 2014, SILK061
* Oh Love 100% Silk, 2012, SILK023
* Let Me See You 100% Silk, 2011, SILK011

### Remix

* Don't Fear It EP Don't Fear It (Remix), Shewey Trax, 2017, shew-19

## Referències

* ↑ Coldwell, Will «DJ Octo Octa on coming out as transgender: 'Everyone was confused, then it was OK'» (en anglès). The Guardian, 28-03-2017. ISSN: 0261-3077.
* ↑ «Octo Octa: “I’m so much happier out the closet"» (en anglès). [Consulta: 3 abril 2019].
* ↑ Telekom. «Risk Spaces: Octo Octa In Conversation With Terre Thaemlitz» (en anglès), 22-03-2017. [Consulta: 3 abril 2019].
* 1 2 Greco, Alicia «Sequencer Spotlights Octo Octa». Sequencer, 18-02-2017. Arxivat 2017-04-03 a Wayback Machine.
* ↑ «Octo Octa - Sónar Barcelona 2018». Arxivat de l'original el 2019-04-03. [Consulta: 3 abril 2019].
* ↑ Reynaldo, Shawn «Octo Octa: Between two selves». Resident Advisor, 2016.
# Nombre 177

El nombre 177 (CLXXVII) és el nombre natural que segueix el nombre 176 i precedeix el nombre 178. La seva representació binària és 10110001, la representació octal 261 i l'hexadecimal B1. La seva factorització en nombres primers és 3×59; altres factoritzacions són 1×177 = 3×59; és un nombre 2-gairebé primer: 3 × 59 = 177.
# Parachela siamensis

Parachela siamensis és una espècie de peix cipriniforme de la família dels ciprínids.

## Morfologia

Els mascles poden assolir els 15 cm de longitud total.

## Distribució geogràfica

Es troba a les conques dels rius Mekong i Chao Phraya, i a Indonèsia.

## Referències

* 1 2 FishBase (anglès)
* ↑ Vidthayanon, C. 2002. Peat swamp fishes of Thailand. Office of Environmental Policy and Planning, Bangkok, Tailàndia, 136 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oschiri

Oschiri (gal·lurès Òscari, sard Oscheri) és un municipi italià, dins de la Província de Sàsser. L'any 2007 tenia 3.587 habitants. Es troba a la regió de Montacuto. Limita amb els municipis d'Alà dei Sardi, Berchidda, Buddusò, Ozieri (SS), Pattada (SS), Tempio Pausania i Tula (SS).

## Administració

Llista d'alcaldes :
| Període | Identitat | Partit |
| 2005- | Antonio Perinu | Llista Cívica |

## Enllaços externs

* Lloc web oficial de Oschiri
# Papamosques negre septentrional

El papamosques negre septentrional (Melaenornis edolioides) és una espècie d'ocell de la família dels muscicàpids (Muscicapidae). S'estén per una àmplia franja al sud del Sahel que va des del Senegal fins a Etiòpia, arribant pel sud fins al nord de la regió dels Grans Llacs d'Àfrica. Habita els boscos humits tropicals i les zones de cultiu. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques negre septentrional». Diccionari dels ocells del món. TERMCAT. [Consulta: 29 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 696. ISBN 978-84-16728-37-4.
* ↑ BirdLife International. «Northern Black-flycatcher. Melaenornis edolioides» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 desembre 2021].
# Papamosques rovellat

El papamosques rovellat (Muscicapa ferruginea) és una espècie d'ocell de la família dels muscicàpids (Muscicapidae) pròpia del continent asiàtic. Se'l troba a Bangladesh, Bhutan, sud de la Xina, Indonèsia, Japó, Laos, Malàisia, Myanmar, el Nepal, Filipines, l'Índia, Singapur, Taiwan, Tailàndia i Vietnam. Habita els boscos de muntanya humits subtropicals o tropicals entre 1.500 i 3.600m d'altitud. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques rovellat». Diccionari dels ocells del món. TERMCAT. [Consulta: 25 desembre 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 694. ISBN 978-84-16728-37-4.
* ↑ «Ferruginous Flycatcher» (en anglès). eBird. [Consulta: 25 desembre 2021].
* ↑ BirdLife International. «Ferruginous Flycatcher. Muscicapa ferruginea» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 25 desembre 2021].
# Osteochilus waandersii

Osteochilus waandersii és una espècie de peix cipriniforme de la família dels ciprínids.

## Morfologia

Els mascles poden assolir els 20,5 cm de longitud total.

## Distribució geogràfica

Es troba a les conques dels rius Mekong, Chao Phraya i Maeklong, la península de Malaca, Sumatra i Borneo.

## Referències

* 1 2 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
* ↑ Vidthayanon, C., J. Karnasuta i J. Nabhitabhata 1997 Diversity of freshwater fishes in Thailand. Office of Environmental Policy and Planning, Bangkok, Tailàndia. 102 p.
* ↑ Kottelat, M. 1998 Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Roberts, T.R. 1989 The freshwater fishes of Western Borneo (Kalimantan Barat, Indonesia). Mem. Calif. Acad. Sci. 14:210 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Paracassina

Paracassina és un gènere de granotes de la família dels hiperòlids.

## Taxonomia

* Paracassina kounhiensis
* Paracassina obscura

## Referències

* IUCN (anglès)
# Parambassis altipinnis

Parambassis altipinnis és una espècie de peix pertanyent a la família dels ambàssids.

## Descripció

* Fa 12 cm de llargària màxima.
* 8 espines i 10-11 radis tous a l'aleta dorsal.
* 3 espines i 9-10 radis tous a l'aleta anal.

## Hàbitat

És un peix d'aigua dolça, demersal i de clima tropical (2°S- 4°S).

## Distribució geogràfica

Es troba a Irian Jaya (Indonèsia).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa i Cambridge, la Gran Bretanya.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# NGC 3313

NGC 3313 és una galàxia espiral barrada de grans dimensions situada a uns 55 megapàrsecs (180 milions d'anys llum) de distància a la constel·lació de l'Hidra Femella. Va ser descobert per astrònom Ormond Stone dins 1886 i és un membre perifèric del cúmul d'Hidra.

## Característiques físiques

NGC 3313 té un característic anell interior complet que s'allarga al llarg de l'eix de la barra de la galàxia. Dins l'anell interior, hi ha dos carrils de pols febles a la barra, i al voltant del nucli hi ha un anell nuclear molt circular. L'estructura en espiral que es desprèn de la regió de l'anell té una estructura complexa i està ben embolicada al voltant de l'anell. Els braços que surten al disc exterior provenen d'un patró de dos braços ben definit. El patró de dos braços també sembla que pren la forma d'una pseudoanell exterior R1. Més enllà d'aquest patró de dos braços, hi ha nombrosos segments en espiral que s'estenen a distàncies molt més grans

## Referències

* ↑ Afirmat a: SIMBAD.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ David J. Schlegel «The IRAS 1.2 Jy Survey: Redshift Data». The Astrophysical Journal Supplement Series, 01-09-1995, pàg. 69–103. DOI: 10.1086/192208.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Revised NGC Data for NGC 3313». spider.seds.org. [Consulta: 6 juny 2018].
* ↑ Gottlieb, Steve. «Astronomy-Mall: Adventures In Deep Space NGC objects 3001-3999». Astronomy-Mall. [Consulta: 27 abril 2018].
* ↑ «New General Catalog Objects: NGC 3300 - 3349» (en anglès). cseligman.com. [Consulta: 4 maig 2018].
* ↑ Richter, O.-G. Astronomy and Astrophysics Supplement Series, 77, 01-02-1989, pàg. 237–256. Bibcode: 1989A&AS...77..237R.

## Enllaços externs

* NGC 3313 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Museu Nacional de Malàisia

El Museu nacional de Malàisia o Museu nacional (en malai: Muzium Negara) és un museu situat a Jalan Damansara a la ciutat de Kuala Lumpur, a Malàisia. El museu està situat molt a prop dels Jardins del Llac Perdana i proporciona una visió general de la història i la cultura de Malàisia. Muzium Negara és una estructura palatina construïda en l'estil de Rumah Gadang, un aspecte de l'arquitectura de Minangkabau. La seva façana consta d'elements de característiques tradicionals malais i moderns. Muzium Negara va ser inaugurat el 31 d'agost de 1963, i serveix com a dipòsit de la riquesa del patrimoni cultural i històric de Malàisia.

## Referències

* ↑ http://www.malaysianpropertypartners.com/home/culture/the-malaysian-national-museum.html Arxivat 2008-05-14 a Wayback Machine.
# The Talk of the Town

The Talk of the Town és una pel·lícula estatunidenca dirigida per George Stevens, estrenada el 1942.

## Argument

Quan el Holmes Woolen Mill queda destrossat per un incendi, el seu director, Andrew Holmes, acusa un dels empleats, Leopold Dilg, contestatari notori. Un home ha mort en el desastre, i Dilg, que clama per la seva innocència, es troba inculpat d'homicidi enmig d'una campanya de premsa sàviament orquestrada per Holmes. Havent aconseguit evadir-se, i decidit a aconseguir un judici just, troba refugi amb Nora Shelley, una antiga companya de classe. Però aquesta última lloga justament la seva casa a Michael Lightcap, un important jurista de Bòston que ha arribat per escriure un llibre.

## Repartiment

* Cary Grant: Leopold Dilg - Joseph
* Jean Arthur: Miss Nora Shelley
* Ronald Colman: Professor Michael Lightcap
* Edgar Buchanan: Sam Yates
* Glenda Farrell: Regina Bush
* Charles Dingle: Andrew Holmes
* Emma Dunn: Mrs. Shelley
* Rex Ingram: Tilney
* Leonid Kinskey: Jan Pulaski
* Don Beddoe: El cap de la polícia
I, entre els actors que no surten als crèdits:
* Leslie Brooks: Secretària
* Lloyd Bridges: Donald Forrester

## Producció

The Talk of the Town inicialment havia de tenir el títol "Mr. Twilight", però Cary Grant va insistir que es canviés; sospitava que si la pel·lícula suggeria el protagonisme d'un personatge masculí, perquè Colman, que tenia el millor paper, seria l'estrella. El títol The Talk of the Town estava registrat per Universal Studios i Columbia va haver de donar-los els drets per utilitzar Sin Town a canvi. La pel·lícula ara es considera un clàssic. Altres títols que es van tenir en compte són "Three's a Crowd", "The Gentlemen Misbehave", "Justice Winks an Eye", "In Love with You", "You're Wonderful", "A Local Affair", "The Woman's Touch", "Morning for Angels", "Scandal in Lochester", "The Lochester Affair" i, fins i tot, "Nothing Ever Happens".

## Nominacions

* 1943: Oscar al millor guió original per Sidney Harmon
* 1943: Oscar al millor guió adaptat per Sidney Buchman i Irwin Shaw
* 1943: Oscar a la millor fotografia per Ted Tetzlaff
* 1943: Oscar al millor muntatge per Otto Meyer
* 1943: Oscar a la millor banda sonora per Friedrich Hollaender i Morris Stoloff
* 1943: Oscar a la millor direcció artística per Lionel Banks, Rudolph Sternad i Fay Babcock

## Referències

* 1 2 «The Talk of the Town» (en anglès). The New York Times.
* ↑ Dick, p.79
* ↑ Moss, Marilyn Ann. Giant: George Stevens, a life on film. Terrace Books, 2004, p. 94. ISBN 978-0-299-20430-3.
# La casa de l'arbre

La casa de l'arbre (títol original en anglès: Summertree) és una pel·lícula estatunidenca d'Anthony Newley del 1971. Ha estat doblada al català.

## Argument

Mentre els seus companys moren al Vietnam, un jove soldat (Michael Douglas) recorda els esdeveniments que l'han portat fins aquí. Recorda la seva promesa (Brenda Vaccaro), amb qui no es podrà comprometre. Recorda les batalles que havia tingut amb els seus pares (Jack Warden, Barbara Bel Geddes), quan va abandonar la universitat per convertir-se en músic. I recorda el "summertree" on passava molts dels seus dies més feliços abans de ser enviat al Sud-est d'Àsia.

## Repartiment

* Kirk Callaway: Marvis
* Barbara Bel Geddes: Ruth
* Michael Douglas: Jerry
* Jack Warden: Herb

## Referències

* ↑ «La casa de l'arbre». esadir.cat.
* ↑ «Summertree». The New York Times.
# Francesc Juallar

Francesc Juallar és el nom dels següents personatges:
* Francesc Juallar, canonge d'Elna al segle XVI
* Francesc Juallar, jutge rossellonès del segle xvii, rector de la universitat de Perpinyà
# Toarcià

| Període | Sèrie | Estage | Edat (Ma) |
| Cretaci | Inferior | Berriasià | més recent |
| Juràssic | Superior | Titonià | 145,5-150,8 |
| Juràssic | Superior | Kimmeridgià | 150,8-155,7 |
| Juràssic | Superior | Oxfordià | 155,7-161,2 |
| Juràssic | Mitjà | Cal·lovià | 161,2-164,7 |
| Juràssic | Mitjà | Bathonià | 164,7-167,7 |
| Juràssic | Mitjà | Bajocià | 167,7-171,6 |
| Juràssic | Mitjà | Aalenià | 171,6-175,6 |
| Juràssic | Inferior | Toarcià | 175,6-183,0 |
| Juràssic | Inferior | Pliensbaquià | 183,0-189,6 |
| Juràssic | Inferior | Sinemurià | 199,3 ± 0,3 |
| Juràssic | Inferior | Hettangià | 201,3 ± 0,2 |
| Triàsic | Superior | Retià | més antic |
| Subdivisió del sistema Juràssic segons IUGS, el juliol del 2009. ||||
El període Toarcià (de la ciutat de Thouars, a França) és un estatge faunístic del Juràssic inferior. Comprèn el període entre fa 183 ± 1,5 milions d'anys i fa 175,6 ± 2 milions d'anys.

## Bibliografia

* Gradstein, F.M.; Ogg, J.G. & Smith, A.G.; 2004: A Geologic Time Scale 2004, Cambridge University Press.